Gaius Iulius Vindex
Gaius Iulius Vindex (natus circa annum 25 - mortem sibi conscivit anno 68 apud Vesontionem), oriundus ab Aquitania, fuit vir publicus senatorque Romanus. Anno DCCCXXI a.U.c. (68 p.Ch.n.) Iulius Vindex legatus Augusti pro praetore Galliae Lugdunensis vanam conspirationem contra Caesarem Neronem duxit, a Lucio Verginio Rufo profligatus mortem sibi conscivit.